Document ID: 31998R0739

31998R0739
L 102/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 739/98 НА КОМИСИЯТА
от 1 април 1998 година
за изменение на Регламент (ЕО) № 2331/97 относно установяване на специални условия за предоставяне на възстановяване при износ по отношение на някои продукти от свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2759/75 на Съвета от 29 октомври 1975 г. относно общата организация на пазара на свинско месо (1), последно изменен с Регламент (ЕО) № 3290/94 (2), и по-специално, член 13, параграф 12 и член 22 от него,
като има предвид, че Регламент (ЕО) № 2331/97 на Комисията (3) определи критерии за качеството, които следва да се спазват при предоставяне на възстановяване при износ за някои преработени продукти в сектора на свинското месо;
като има предвид, че Регламент (ЕИО) № 3846/87 на Комисията от 17 декември 1987 г. относно въвеждане на номенклатура на селскостопанските продукти, подлежащи на възстановявания при износ (4), последно изменен с Регламент (ЕО) № 409/98 (5), установи списък на продуктите, за които може да бъде предоставено възстановяване при износ в сектора на свинското месо;
като има предвид, че е необходимо кодовете на продуктите, съдържащи се в приложение I към Регламент (ЕО) № 2331/97, да се съобразят с последните изменения в Регламент (ЕИО) № 3846/87, които се прилагат от 4 март 1998 г.;
като има предвид, че мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
В приложение I към Регламент (ЕО) № 2331/97 кодовете на продуктите „1601 00 91 9100“ и „1601 00 99 9100“ се заменят с „1601 00 91 9000“ и „1601 00 99 9190“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 април 1998 година.

Labels: 0
3
17